cyanic-selkie/wikianc huggingface dataset:
সাদা ঝুঁটি ধনেশ
বিস্তার
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
২০১৯–২০ বুন্দেসলিগা
২০১৯–২০ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫৭তম মৌসুম ছিল। এই মৌসুমটি ২০১৯ সালের ১৬ই আগস্ট তারিখে শুরু হয়ে ২০২০ সালের ২৭শে জুন তারিখে সম্পন্ন হয়েছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি এই মৌসুমের প্রথম গোল করেছিলেন।
এই মৌসুমে বদলি খেলোয়াড়ের সংখ্যা সাত থেকে নয়-এ উন্নীত করা হয়েছিল। ২০২০ সালের ১৩ই মার্চ তারিখে, জার্মানিতে করোনাভাইরাসের বৈশ্বিক মহামারীর কারণে ডিএফএল বুন্দেসলিগা এবং ২০১৯–২০ ২. বুন্দেসলিগা স্থগিত ঘোষণা করেছিল। জার্মান সরকারের সাথে পরামর্শের পরে, এই লীগটি ২০২০ সালের ১৬ই মে তারিখে দর্শকহীনভাবে পুনরায় শুরু করা হয়েছিল। স্থগিতের কারণে, ২৭শে জুনের চূড়ান্ত ম্যাচের দিনটি ১৯৭১–৭২ মৌসুমের পর (যেটি একদিন পর ১৯৭২ সালের ২৮শে জুন তারিখে শেষ হয়েছিল) বুন্দেসলিগা মৌসুম শেষ হওয়া দ্বিতীয় সর্বশেষ তারিখ ছিল।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০১৮–১৯ মৌসুমে ৭৮ পয়েন্ট অর্জন করে এই প্রতিযোগিতার ইতিহাসে ২৮তম বারের মতো শিরোপা জয়লাভ করেছিল।
এই মৌসুমে ৮২ পয়েন্ট অর্জন করে বায়ার্ন মিউনিখ ২৯তম বারের মতো বুন্দেসলিগা এবং ৩০তম বারের মতো জার্মান শিরোপা জয়লাভ করেছিল। বায়ার্ন মিউনিখের পোলীয় আক্রমণভাগের খেলোয়াড় রবের্ত লেভানদোভস্কি ৩৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১৮–১৯ মৌসুম শেষে হানোফার এবং নুর্নবার্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন এবং পাডারবর্ন বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে স্টুটগার্ট ২. বুন্দেসলিগায় তৃতীয় স্থান অধিকারী ক্লাব ইউনিয়ন বার্লিনের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ইউনিয়ন বার্লিন বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
পুরস্কার
এই মৌসুম শেষে নিম্নলিখিত পুরস্কারগুলো প্রদান করা হয়েছে।
চার্লস ফ্রিয়ার এন্ড্রুজ
দীনবন্ধু চার্লস ফ্রিয়ার এন্ড্রুজ ( ১২ ফেব্রুয়ারি ১৮৭১  – ৫ এপ্রিল ১৯৪০ )  ভারতের স্বাধীনতা সংগ্রামের একনিষ্ঠ সেবক,বিশ্বভারতীর আদর্শ প্রচারে রবীন্দ্রনাথের একান্ত সহকারী, বন্ধু, খ্রিস্টভক্ত মানবপ্রেমিক, শিক্ষাবিদ ও সমাজ সংস্কারক।
জন্ম ও প্রারম্ভিক জীবন
চার্লস ফ্রিয়ার এন্ড্রুজ ১২ ই ফেব্রুয়ারি ১৮৭১ খ্রিস্টাব্দে ইংল্যান্ডের নিউক্যাসল অন টাইনে জন্ম গ্রহণ করেন। তার পিতা ছিলেন বার্মিংহামের  ক্যাথলিক অ্যাপোস্টোলিক চার্চের "এঞ্জেল" ( বিশপ)। এন্ড্রুজের পড়াশোনা বার্মিংহামের কিংস এডওয়ার্ড স্কুলে। ১৮৯০ খ্রিস্টাব্দে কেমব্রিজ বিশ্ববিদ্যালয়ের পেমব্রোক কলেজে ভর্তি হন। " 'মূলধন ও শ্রম'  - এই দুয়ের সংঘাতের সঙ্গে খ্রিস্টধর্মের সম্বন্ধ" বিষয়ে প্রবন্ধ রচনা করে বিশ্ববিদ্যালয়ের অন্যতম শ্রেষ্ঠ পুরস্কার "বানি" পুরস্কার লাভ করেন। এন্ড্রুজের জীবনে তার ধার্মিক  পিতামাতার প্রভাব ছিল। ১৮৯৬ খ্রিস্টাব্দে পেমব্রোক কলেজ মিশনে যাজক হন ও পরে কেমব্রিজের তাত্বিক কলেজ ওয়েস্টকট হাউসের যাজক ও  সহ অধ্যক্ষ হন। সাথে সাথে তিনি বিশপ ওয়েস্টকট পরিচালিত ক্রিশ্চান সোস্যাল ইউনিয়নে যোগ দেন। ডারহামে সেই সময় কয়লাখনির শ্রমিকদের অসন্তোষে ধর্মঘট চলছিল। ওয়েস্টকটের মধ্যস্থতায় ধর্মঘটের অবসান ঘটান। এন্ড্রুজ খ্রিস্ট ধর্মের একান্ত বিশ্বাসী হয়ে আনুষ্ঠানিক খ্রিষ্টধর্মের প্রচলিত বিধিগুলি তার পক্ষে একসময় অসম্ভব হয়ে ওঠে। তিনি তার খ্রিস্টিয় সমাজের 'আরভিন আইট' সম্প্রদায়ের সঙ্গে সব সম্পর্ক ছিন্ন করেন। ১৮৯৭ খ্রিস্টাব্দ হতে প্রথম  তিন বৎসর  মিশনারি কাজকর্মে যুক্ত থাকেন ও পরবর্তী চার বৎসর কেমব্রিজে অধ্যাপনা করেন।
মানবসেবায় ভারতে
১৯০৪ খ্রিস্টাব্দের ২০ শে মার্চ ভারতে এসে দিল্লির সেন্ট স্টিভেনসন কলেজে দীর্ঘ সময় দর্শনশাস্ত্রের অধ্যাপনার সাথে ধর্মীয় সুসমাচার প্রচারে লিপ্ত থাকেন। এই সময়ে ভারতে ইংরেজ শাসনের প্রত্যক্ষ পরিচয় পান তাতে সাংঘাতিক ভাবে মর্মাহত হন। খ্রিস্টভক্ত তিনি উপলব্ধি করলেন যে, খ্রিস্টান সমাজ, ইংরেজ শাসিত ভারতবর্ষে যে পথ ধরে চলছে সে পথ খ্রিস্টদের প্রদর্শিত পথ নয়। দেশের  গরীব মানুষ নিষ্পেশিত হচ্ছে ইংরেজ শাসনে। মানবপ্রেমী তিনি সেই সময় হতেই ভারতবর্ষের জীবনের সাথে নিজের চিন্তা ও ভাবনার  যোগস্থাপনের কাজে ধীরে ধীরে অগ্রসর হতে থাকেন। ১৯১২ খ্রিস্টাব্দের জুন মাসে রবীন্দ্রনাথ ঠাকুর ইংল্যান্ডে যান। সেখানে রোটেনস্টাইনের গৃহেই রবীন্দ্রনাথের সাথে তার প্রথম সাক্ষাৎটি ছিল তার জীবনের এক ঐতিহাসিক ঘটনা। সব কিছু থেকে নিজেকে সরিয়ে নিয়ে ভারতের সেবায় নিজেকে নিয়োজিত করার সংকল্প গ্রহণ করলেন। ওই সময়ে তিনি কবিকে এক চিঠিতে  লিখলেন -
এন্ড্রুজ ভারতীয় জাতীয় কংগ্রেসের আন্দোলনে যোগ দিলেন এবং ১৯১৩ খ্রিস্টাব্দে মাদ্রাজের বর্তমানে চেন্নাইয়ের তুলো শ্রমিকদের ধর্মঘটের সমাধানে গুরুত্বপূর্ণ ভূমিকা পালন করেন।
দক্ষিণ আফ্রিকায় গান্ধীকে সহযোগিতার ভূমিকায়
পরে ওই ১৯১৩ খ্রিস্টাব্দের ফেব্রুয়ারিতে এন্ড্রুজ প্রথম শান্তি নিকেতনে আসেন। কিন্তু সেই সময় রবীন্দ্রনাথ বিদেশে। আর ওই বছরেরই সেপ্টেম্বর মাসে দক্ষিণ আফ্রিকায় বসবাসকারী ভারতীয়দের উপর নিপীড়নমূলক ব্যবস্থাদির প্রতিবাদে গান্ধীজী সত্যাগ্রহ আন্দোলন শুরু করেছেন। ইতিমধ্যে  এন্ড্রুজের অসাধারণ বিদ্যা, বুদ্ধিমত্তা, নৈতিক সততার পরিচয়ে গোপালকৃষ্ণ গোখলে তাঁকে দক্ষিণ আফ্রিকা গিয়ে ভারতীয় সম্প্রদায়ের সাথে সেখানকার  সরকারের বিরোধ নিষ্পত্তির জন্য গান্ধীজিকে সহায়তা করতে অনুরোধ করেন। এন্ড্রুজ গোখলের পরামর্শে ১৯১৪ খ্রিস্টাব্দের পয়লা জানুয়ারি আফ্রিকার ডারবানে পৌঁছান এবং সত্যাগ্রহ সফল করার জন্য অসুস্থতার মাঝেও অক্লান্ত পরিশ্রম করেন। তারই চেষ্টায় জেনারেল ইয়ান ক্রিশ্চিয়ান স্মুট এর সাথে গান্ধীজির চুক্তি সম্পন্ন সম্ভব হয়েছিল। আর ঠিক সেই সময় তার পরম ভালোবাসার মা মরণাপন্ন জেনেও গান্ধীজিকে একা ফেলে ইংল্যান্ডে যান নি। ভগ্ন শরীর ও মায়ের মৃত্যুতে ব্যথিত হৃদয় নিয়ে ভারতে ফিরে এসে শুনলেন এদেশের অনেকে তাঁকে 'বৃটিশের চর' বলতে কুন্ঠাবোধ করে নি। তা সত্বেও ভারতবর্ষের প্রতিটি আন্দোলনের সঙ্গে তার যোগ ছিল অসীম। দেশটিকে আর দেশবাসীকে ভীষণ ভালোবেসে ফেলেছিলেন 'ভারতবন্ধু' এন্ড্রুজ। আফ্রিকা থেকে ভারতে ফিরে তিনি ও মহাত্মা গান্ধী শান্তি নিকেতনে আসেন। সাক্ষাৎ হয় রবীন্দ্রনাথের জ্যেষ্ঠ ভ্রাতা  দ্বিজেন্দ্রনাথ ঠাকুরের সঙ্গে। দুজনেই দ্বিজেন্দ্রনাথকে "বড়োদাদা" সম্বোধন করতেন। দ্বিজেন্দ্রনাথও এন্ড্রুজকে সহোদর ভ্রাতা হিসাবে গণ্য করতেন।
মানুষে মানুষে বর্ণবৈষম্য আর জাতি ও সম্প্রদায়গত ভেদানৈক্যের বিরুদ্ধে তিনি আজীবন সংগ্রাম করেছেন - প্রবল প্রতাপ শক্তিমান শাসকের বিরুদ্ধে - দীনদরিদ্রের পক্ষ নিয়ে। নির্যাতিত ভারতবাসীকে সর্বপ্রকারে রক্ষা করা সান্ত্বনা দেওয়া তার ধর্মের অঙ্গ ছিল। শুধু ভারতে নয় বিদেশে বসবাসকারী ভারতীয়ের সাহায্যে ছুটে গিয়েছেন। ফিজি প্রবাসী ভারতীয় শ্রমিকদের উন্নতিসাধনে কয়েকবার গিয়ে সহায়তা করেছেন এবং তার ঐকান্তিক প্রচেষ্টায় তারা উপকৃত হয়েছিলেন। আর তারাই ১৯১৭ খ্রিস্টাব্দে প্রথম এন্ড্রুজকে "দ্য ফ্রেন্ড অব দ্য পুওর" বা "দীনবন্ধু" আখ্যায় সম্মানিত করেন। ভারতে বৃটিশ শাসনের সবচেয়ে কলঙ্কিত অধ্যায় ছিল ১৯১৯ খ্রিস্টাব্দের ১৩ ই এপ্রিলের জালিয়ানওয়ালাবাগ হত্যাকাণ্ড। সেসময় তিনি শান্তিনিকেতনে ছিলেন। নিপীড়িত,দুর্গতদের পাশে দাঁড়াতে যেতে চেয়েছিলেন। কিন্তু বৃটিশ সরকার তাঁকে যেতে দেয়নি। পরে সামরিক শাসন তুলে নেওয়ার পরই ছুটে গিয়েছেন সেখানে। মানব দরদি মানুষ ইংরেজের কৃতকর্মের প্রায়শ্চিত্ত করতে সেবায় নিয়োজিত করেন আর ইংরেজের এই অপকর্মের জন্য সকল ভারতবাসীর কাছে ক্ষমা ভিক্ষা করেছিলেন। কবিগুরুর  শান্তিনিকেতন ছিল তার আপনগৃহ, মনপ্রাণ দিয়ে ভালোবেসে ছিলেন শান্তিনিকেতনকে। অনেক সময়ই তিনি অতিবাহিত করেন এখানে। ১৯২১ খ্রিস্টাব্দে বিশ্বভারতীর প্রতিষ্ঠাকালে এন্ড্রুজ হয়েছিলেন প্রথম উপাচার্য। বিশ্বভারতীতে হিন্দি ভবনটি তার সাহায্যেই খোলা হয়।
প্রভু যিশু খ্রিস্ট ও ভারতের প্রতি তার গভীর অনুযোগ ছিল জীবনচর্চায় আর তার লেখায়। তার রচিত গ্রন্থগুলির মধ্যে উল্লেখ যোগ্য হল-
জীবনাবসান
দীনবন্ধু চার্লস ফ্রিরার এন্ড্রুজের দেহাবসান ১৯৪০ খ্রিস্টাব্দের ৫ ই এপ্রিল কলকাতার তৎকালীন প্রেসিডেন্সি জেনারেল হাসপাতাল বর্তমানের (এসএসকেএম হাসপাতালে) ঘটে।
স্মৃতিরক্ষার্থে
মহান মানবদরদী চার্লস ফ্রিয়ার এন্ড্রুজের স্মৃতি রক্ষার্থে কলকাতার গড়িয়াতে ১৯৫৬ খ্রিস্টাব্দে দীনবন্ধু এন্ড্রুজ কলেজ স্থাপিত হয়। ১৯৭১ খ্রিস্টাব্দে তার জন্মশতবর্ষে ভারত সরকার স্মারক ডাকটিকিট প্রকাশ করে।
নেছারাবাদ থানা
নেছারাবাদ ( স্বরূপকাঠি) থানা বাংলাদেশের পিরোজপুর জেলার নেছারাবাদ (স্বরূপকাঠি) উপজেলার একটি থানা।
প্রতিষ্ঠাকাল
পিরোজপুর জেলার দ্বিতীয় বৃহত্তম উপজেলা বা থানা নেছারাবাদ। ১৭৯০ সালে পিরোজপুর থানার উত্তরাংশে কাউখালী গ্রাম সংলগ্নে কালীগঙ্গা নদীর তীরে কেওয়ারী গ্রামে কেওয়ারী নামে একটি থানা স্থাপিত হয়। কালের প্রবাহে কেওয়ারী গ্রাম কালীগঙ্গা নদীতে বিলীন হয়। পরবর্তীতে সময়ে প্রশাসনিক সুবিধার জন্য ১৯০৬ সালে কেওয়ারী থানা স্থানান্তরিত হয় এবং স্বরূপকাঠীতে উহা পূনঃ প্রতিষ্ঠিত হয়।
প্রশাসনিক এলাকাসমূহ
নেছারাবাদ (স্বরূপকাঠি) উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম নেছারাবাদ থানার অধীন।
এম ডি রামস্বামী
এম ডি রামস্বামী একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। ১৯৫৭ সালের নির্বাচনে অরূপপুকোটাই নির্বাচনী এলাকা থেকে স্বতন্ত্র প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
লোকসভায় এটি অবহিত করনো হয়েছিল যে, শ্রীযুক্ত এমডি রামসামি ১৯৫৭ সালের ২৫ শে মার্চ বিকাল থেকে তাঁর আসন থেকে পদত্যাগ করেছেন।
ম্যানুয়েল ফেরারা
ম্যানুয়েল জ্যানিন (জন্ম ১ নভেম্বর ১৯৭৫), পেশাদারভাবে ম্যানুয়েল ফেরারা নামে পরিচিত তিনি একজন ফরাসি পর্নোগ্রাফিক চলচ্চিত্র অভিনয়শিল্পী এবং পরিচালক ।
পর্ন ইন্ডাস্ট্রির একজন শীর্ষস্থানীয় অভিনেতা, ফেরারা বছরের সেরা পারফর্মার হিসাবে ছয়টি এভিএন পুরস্কার সহ এভিএন এবং এক্সআরসিও হলস অফ ফেমে অভিষিক্ত হয়েছেন।
জীবনের প্রথমার্ধ
ফেরারার জন্ম ফ্রান্সের লে রেইনসিতে এবং গ্যাগনির কাছাকাছি এলাকায় বেড়ে ওঠেন । তিনি এক ফরাসি বাবা এবং স্প্যানিশ মায়ের সন্তান। তাঁর বাবা একজন ইলেকট্রিসিয়ান ছিলেন এবং তাঁর মা ছিলেন এক ক্লিনিং লেডি যিনি ফ্রান্সে পাড়ি জমান । সতের বছর বয়সে তিনি তার পিতাকে হারিয়েছিলেন। কলেজে পড়ার সময় তিনি পিই শিক্ষক হতে পড়াশোনা করেছিলেন।
পেশা
একটি ফরাসি অশ্লীল ম্যাগাজিনে একটি বিজ্ঞাপন দেখে ফেরারা তার পড়াশোনা চলাকালীন ১৯৯৭ সালে প্রথম দৃশ্যের শ্যুট করেছিলেন। তারপরে তিনি পেশাদার পর্ন অভিনেতা হিসাবে কেরিয়ার শুরু করেছিলেন, ফরাসি এবং ইউরোপীয় বিভিন্ন প্রযোজনায় উপস্থিত হয়েছেন। তিনি তার মঞ্চের নাম ম্যানুয়েল ফেরারা বেছে নিয়েছিলেন কারণ বক্সিং অভিনেতা স্টাফেন ফেরারার সাথে তাঁর সাদৃশ্য রয়েছে।
ব্যক্তিগত জীবন
ফেরারার বিয়ে হয়েছিল দু'বার। জানুয়ারী ২০০৫ সালে অশ্লীল অভিনেত্রী ডানা ভেসপোলিকে বিয়ে করেছিলেন। এই দম্পতি সাত বছর পরে বিবাহবিচ্ছেদ করেছিলেন। তাদের একসাথে তিন ছেলে রয়েছে। আমেরিকার অশ্লীল অভিনেত্রী এবং পরিচালক কায়ডেন ক্রসের সাথে ফেরারার একটি কন্যা রয়েছে।
১১ ই আগস্ট, ২০১৬, ফেরারা টুইচ.টিভিতে যোগ দিয়েছিলেন, যেখানে তিনি প্রাপ্তবয়স্ক বিনোদন শিল্পের সহ অভিনেতা এবং অভিনেত্রীদের হোস্ট এবং সাক্ষাৎকার নিতেন। তিনি সম্প্রতি ফোর্টনাইট, মর্টাল কোম্ব্যাট এবং কিছু পুরানো আরকেড গেমের মতো ভিডিও গেমগুলি স্ট্রিমিং শুরু করেছেন, তিনি সাধারণত সর্বাধিক দেখা ফ্রেঞ্চ স্ট্রিমার হিসাবে টুইচ চার্টে শীর্ষে থাকেন এবং প্রায়শই প্রচুর পরিমাণে অর্থ গ্রহণ করেন। তার এখন প্রায় ৫০০ গ্রাহক এবং ৬.২ মিলিয়ন ভিউ রয়েছে।
তার ইউটিউব চ্যানেল [২] এর এখন ১০০,০০০ জন সাবস্ক্রাইবার রয়েছে । তাঁর সর্বাধিক জনপ্রিয় ভিডিও "রিলে রেড - ম্যানুয়েল ফেরারা" [৪] এর মধ্যে আরও একজন প্রাপ্তবয়স্ক পারফরমার রিলে রিড রয়েছেন। এই ভিডিওটিতে এখন প্রায় ৭৫০,০০০ বার দেখা হয়েছে।
মিষ্টি চক্রবর্তী
মিষ্টি চক্রবর্তী (অধিক পরিচিত মিষ্টি নামে) হচ্ছেন একজন ভারতীয় চলচ্চিত্র অভিনেত্রী। বিদ্যালয়ে তিনি তার নাম হিসেবে ইন্দ্রানী চক্রবর্তী ব্যবহার করেছেন। ২০১৪ সালে, তিনি সুভাষ ঘাইয়ের চলচ্চিত্র কাঁচি: দ্য আনব্র্যাকেবলে "কাঁচি" চরিত্রে অভিনয়ের মাধ্যমে বলিউডে অভিষেক করেন।  একই বছর নিথিন-এ করুণাকরণের চলচ্চিত্র চিন্নাদানা নী কসামে "নন্দিনী রেড্ডির" চরিত্রে অভিনয়ের মাধ্যমে টলিউডে অভিষেক করেন।  পরবর্তীতে ২০১৭ সালে, জিনু আব্রাহামের চলচ্চিত্র অ্যাডাম জোয়ানঅ্যাডাম জোয়ানে অ্যামি জোয়ান পোথেনের চরিত্রে অভিনয়ের মাধ্যমে মলিউডে অভিষেক করেন।
মিষ্টি পরবর্তী তামিল চলচ্চিত্র হচ্ছে কলম্বাস, যেখানে তিনি সুমন্থ অশ্বিনের বিপরীতে অভিনয় করেছেন। এই চলচ্চিত্রটি এমএস রাজু প্রযোজনা করেছেন। ২০১৬ সালে মিষ্টি ইন্দ্র কুমার পরিচালিত মাস্তি (চলচ্চিত্র সিরিজ)-এর তৃতীয় কিস্তি গ্রেট গ্র্যান্ড মাস্তিতে রেখা মিট মেহতা চরিত্রে অভিনয় করেছেন। ২০১৭ সালে, তিনি সৃজিত মুখোপাধ্যায়ের ঐতিহাসিক চলচ্চিত্র বেগম জানে বিদ্যা বালান এবং নাসিরুদ্দিন শাহের সাথে অভিনয় করেছেন। এই চলচ্চিত্রে তিনি শবনমের চরিত্রে অভিনয় করেছেন।
বিজ্ঞাপন
২০১৫ সালে, মিষ্টি ভিকো হলুদের একটি বিজ্ঞাপনে উপস্থিত হয়েছেন।
অক্সিজেন স্বল্পতা (চিকিৎসাবিজ্ঞান)
অক্সিজেন স্বল্পতা (Hypoxia) বলতে এমন এক ধরনের অসুস্থ অবস্থাকে বোঝায় যেখানে দেহ বা দেহের একটি অঞ্চল দেহকলা স্তরে পর্যাপ্ত পরিমাণে অক্সিজেন সরবরাহ থেকে বঞ্চিত হয়। অক্সিজেন স্বল্পতাকে সাধারণীকৃত হিসেবে শ্রেণীবদ্ধ করা হতে পারে, যেক্ষেত্রে এটি সারা দেহকে আক্রান্ত করে। কিংবা এটিকে স্থানীয় হিসেবে গণ্য করা হতে পারে, যেক্ষেত্রে এটি দেহের কোনও বিশেষ অঞ্চলকে আক্রান্ত করে। যদিও অক্সিজেন স্বল্পতা প্রায়শই একটি রোগাবস্থা হিসেবে দেখা দেয়, তারপরেও স্বাভাবিক শারীরবিদ্যার অংশ হিসেবেও ধমনীস্থ অক্সিজেনের ঘনমাত্রার প্রভেদ হতে পারে, যেমন অবশ্বসন প্রশিক্ষণ বা বিপুল প্রচেষ্টামূলক শরীরচর্চার সময় এমনটি ঘটতে পারে।
অক্সিজেন স্বল্পতার সাথে রক্তে অক্সিজেন স্বল্পতা ও রক্তে অক্সিজেন শূন্যতা ধারণা দুইটির পার্থক্য আছে। অক্সিজেন স্বল্পতা একটি সাধারণ ধারণা যা দিয়ে যেকোনও ধরনের দেহকলায় অক্সিজেন সরবরাহের অপর্যাপ্ততাকে নির্দেশ করা হয়। এর বিপরীতে রক্তে অক্সিজেন স্বল্পতা ও রক্তে অত্যধিক অক্সিজেন স্বল্পতা পরিভাষা দুইটি দিয়ে ধমনীর রক্তে অক্সিজেনের স্বল্পতা বা শূন্যতাকে নির্দেশ করা হয়। অক্সিজেন স্বল্পতার যে বিশেষ ক্ষেত্রে অক্সিজেন সরবরাহ সম্পূর্ণ অনুপস্থিত থাকে, তাকে অক্সিজেন-শূন্যতা বলে।
যখন কোনও সুস্থ ব্যক্তি সমুদ্র সমতল থেকে অনেক বেশি উচ্চতায় আরোহণ করেন, তখন তাদের দেহে সাধারণীকৃত অক্সিজেন স্বল্পতা ঘটতে পারে এবং এর ফলে উচ্চতাজনিত অসুস্থতার সৃষ্টি হয়ে মৃত্যুর ঝুঁকি আছে, এমন সব জটিলতার সৃষ্টি হতে পারে, যেমন অধিক উচ্চতার ফুসফুসীয় শোথ (High altitude pulmonary edema, HAPE) এবং অধিক উচ্চতার মস্তিষ্ক শোথ (High altitude cerebral edema, HACE)। এছাড়া কোনও সুস্থ ব্যক্তি যদি এমন কোনও গ্যাসীয় মিশ্রণ শ্বাসের সাহায্যে গ্রহণ করেন, যেটিতে অক্সিজেনের পরিমাণ কম থাকে (যেমন পানির নিচে ডুব দেবার সময় অক্সিজেন সরবরাহকারী ব্যবস্থাতে এমনটি হতে পারে), তাহলে তার অক্সিজেন স্বল্পতা ঘটতে পারে। মল্লক্রীড়াবিদদের কর্মদক্ষতা বৃদ্ধি করার উদ্দেশ্যে সাধিত উচ্চতা অভিযোজন প্রশিক্ষণের সময় ইচ্ছাকৃতভাবে মৃদু, ক্ষতিবিহীন সাময়িক অক্সিজেন স্বল্পতা ব্যবহার করা হতে পারে, যাতে তন্ত্রীয় ও কোষীয় স্তরে দেহে অক্সিজেন স্বল্পতার সাথে খাপ খাইয়ে নিতে পারে।
প্রকট বা নিরব অক্সিজেন স্বল্পতার ক্ষেত্রে একজন ব্যক্তির রক্তকোষ ও দেহকলায় কোনও প্রাথমিক সতর্ককারী লক্ষণ ছাড়াই অক্সিজেনের মাত্রা হঠাৎ কমে যেতে পারে, যদিও ব্যক্তির বক্ষ রঞ্জনচিত্রে স্বাভাবিকের চেয়ে নিম্ন মাত্রার অক্সিজেনের উপস্থিতিসহ পরিব্যাপ্ত ফুসফুস-প্রদাহ প্রদর্শিত হতে পারে। করোনাভাইরাস রোগ ২০১৯ (কোভিড-১৯)-এর ক্ষেত্রে চিকিৎসকেরা এমন সব রোগীর ব্যাপারে প্রতিবেদন করেছেন, যারা কোনও শ্বাসকষ্ট বা কাশি অনুভব না করলেও তাদের দেহে অক্সিজেনের মাত্রার এত বেশি ও এত দ্রুত পতন ঘটেছিল যে তাদের প্রকট শ্বাসকষ্ট সংলক্ষণ ও অঙ্গবৈকল্যের ঝুঁকি বেড়ে গিয়েছিল।
অকালপ্রসূত নবজাতক শিশুদের ক্ষেত্রে অক্সিজেন স্বল্পতা একটি সাধারণ জটিলতা। যেহেতু গর্ভাবস্থার শেষের দিকে ভ্রূণের ফুসফুস বিকাশ লাভ করে, তাই অকালপ্রসূত নবজাতক শিশুদের ফুসফুসগুলি প্রায়শই অবিকশিত থাকে। এইসব ঝুঁকিপ্রবণ শিশুর ফুসফুসের ক্রিয়া উন্নত করার জন্য চিকিৎসকেরা প্রায়ই তাদেরকে উষ্মায়িত্র বা ইনকিউবেটর নামক বিশেষ যন্ত্রের অভ্যন্তরে রেখে দেন যেগুলিতে উষ্ণতা, আর্দ্রতা ও অক্সিজেন সরবরাহ করা হয়। অধিক গুরুতর রোগী হলে তাদেরকে অবিচ্ছিন্ন ধনাত্মক বায়ুপথ চাপ চিকিৎসা (Continuous positive airway pressure, CPAP) প্রদান করা হয়।
অক্সিজেনের বিভিন্ন মাত্রার প্রতি সংবেদন ও সেগুলির সাথে অভিযোজনের সাথে সম্পর্কিত কোষীয় কর্মপদ্ধতিগুলি আবিষ্কার এবং সেগুলিকে শারীরবৃত্তীয় ক্রিয়াসমূহের উপরে অক্সিজেনের মাত্রার প্রভাব ব্যাখ্যার ভিত্তি হিসেবে প্রতিষ্ঠিত করার স্বীকৃতিস্বরূপ উইলিয়াম কেলিন, স্যার পিটার র‍্যাটক্লিফ ও গ্রেগ সেমেনজাকে ২০১৯ সালে চিকিৎসাবিজ্ঞানে নোবেল পুরস্কার প্রদান করা হয়।
মেডুসা
গ্রিক পুরাণে মেডুসা (Μέδουσα (Médousa), "অভিভাবক, রক্ষাকারী") ছিলো একজন ভয়ংকর দানবী, যার মুখমন্ডল নারীর কিন্তু তার মাথা কেশের পরিবর্তে জীবন্ত-সাপ দ্বারা পূর্ণ ছিলো। কোনো ব্যক্তি তার দিকে সরাসরি দৃষ্টিপাত করলে পাথরে পরিণত হয়ে যেতো। অধিকাংশ মতানুসারে, মেডুসা ছিলেন প্রথম সমুদ্র দেব-দেবী ফোর্সিস এবং কেটোর সন্তান।দেবী আথিনার অভিশাপে মেডুসার রুপ এমন হয়। মেডুসা খুব রুপবতী ছিলো মেডুসার এই রুপে সবাই পাগল হয়ে যেতেন। একদিন সাগরের দেবতা পসাইডন তার রুপ দেখে তাকে কামনা করেন এবং দেবী এথিনার পবিত্র জায়গায় তার সঙ্গে সহবাস করেন। এতে আথিনার রোষের মুখে মেডুসা পড়ে দেবী আথিনা তাকে অভিশাপ দেয়।   যে রুপে তার এত অহংকার সেই রুপ তার থাকবে না যদিও ভিন্ন মতে (Hyginu-এর Fabulae-এ) মেডুসার পিতা মাতা ছিলো অন্য দুজন দেব-দেবী। পরবর্তীতে জিউস-পুত্র পের্সেউস মেডুসা কে বধ করে।
সলিম ইলিস
সলিম ইলিস (জন্ম ১৪ই মে, ১৯৭৫ ওরানে) একজন আলজেরীয় সাঁতারু যিনি ফ্রিস্টাইল বিভাগে প্রতিদ্বন্দ্বিতা করেন।
নেতাজি সুভাষ ডক
নেতাজি সুভাষ ডক হল কলকাতা বন্দরের তিনটি ডকের মধ্যে অন্যতম। ডকটি কলকাতার গার্ডেনরিচ এলাকাতে হুগলী নদীর পূর্ব তীরে অবস্থিত।
কন্টেইনার টার্মিনাল
পরিবহনের ক্ষেত্রে বিশ্ব প্রযুক্তিগত অগ্রগতির সাথে তাল মিলিয়ে চলতে, কলকাতা বন্দর ছিল দেশের প্রথম কন্টেইনার হ্যান্ডলিং সু্যোগ-সুবিধা যুক্ত বন্দর। কন্টেইনার হ্যান্ডলিং ব্যবস্থাটি নেতাজি সুভাষ ডকে গঠন করা হয়। কলকাতা বন্দরের কন্টেইনার পরিবহনের প্রধান অংশ নেতাজি সুভাষ ডক দিয়ে ফিডার জাহাজের দ্বারা সম্পূর্ণ হয়। ডকটিতে বর্তমানে মোবাইল হারবার ক্রেনের পাশাপাশি শিপসক্রেন দ্বারা কন্টেইনার পরিবহন করা হয়। কন্টেইনার স্ট্যাকিং ইয়ার্ড এবং ইয়ার্ড থেকে সরানো হয় রাবার-টায়ার্ড গ্যান্ট্রি ক্রেন, প্রাইম-মুভার্স, কন্টেইনার ইয়ার্ডে স্ট্যাকড/আনস্ট্যাকড স্ট্যাকার ইত্যাদি যন্ত্রের দ্বারা। ১৮ ই ফেব্রুয়ারি, ১৯৯২ সালে নেতাজি সুভাষ ডকের ৭ এনএসডি-তে বন্দর চালিত প্রথম কনটেইনার টার্মিনাল চালু হয়। বর্তমানে ৭, ৮, ৪ এবং ৫ এনএসডি কনটেইনার টার্মিনালে কলকাতা ডক ব্যবস্থার প্রায় ৯০% কন্টেইনার ট্র্যাফিক পরিচালনা করা হয় এবং বাকি ১০% এনএসডি ও কেপিডি-এরর অন্যান্য বার্থের দ্বারা পরিচালনা করা হয়।
ড্রাই ডক
নেতাজি সুভাষ ডকে দুটি ড্রাই ডক রয়েছে।
কাহলিল জিবরান
খলিল জিবরান (পূর্ণ আরবি নাম জিবরান খলিল জিবরান, কাহলিল জিবরান নামে পরিচিত; جبران خليل جبران / ALA-LC: জুবরান খলিল জুবরান বা জিবরান খলিল জিবরান) (৬ জানুয়ারি ১৮৮৩-১০ এপ্রিল ১৯৩১) ছিলেন একজন লেবানিজ-আমেরিকান কবি, লেখক শিল্পী।  তিনি দার্শনিক হিসেবেও বিবেচিত যদিও তিনি দার্শনিক পরিচয়টি প্রত্যাখ্যান করেছিলেন। তিনি সর্বাধিক পরিচিত তাঁর লেখা 'দ্য প্রফেট' এর জন্য, যেটি ১৯২৩ সালে যুক্তরাষ্ট্র থেকে প্রকাশিত হয় এবং তখন থেকেই বইটি সর্বকালে সর্বাধিক বিক্রি হওয়া বইগুলোর মধ্যে স্থান করে নিয়েছে। বইটি এখন পর্যন্ত ১০০ টিরও বেশি ভাষায় অনূদিত হয়েছে। ১৯৩০ এর দশকে বইটি বেশ জনপ্রিয়তা পায়। সর্বাধিক বিক্রিত বইয়ের লেখকগনের মধ্যে উইলিয়াম শেক্সপিয়ার ও লাউযির পরই জিবরানের অবস্থান।
জিবরান বর্তমান লেবাননের (তৎকালীন জাবাল লেবানন মুতাশরিফাত, উসমানীয় সাম্রাজ্য) উত্তরে বাশারি শহরে এক মারোনীয় আরব খ্রিষ্টান পরিবারে জন্মগ্রহণ করেন। সৎভাই পিটার ছাড়াও মারিয়ানা এবং সুলতানা নামে জিবরানের দুই ছোট বোন ছিল। শৈশবে জিবরান তাদের সাথে খেলাধুলায় খুব একটা যোগ দিতেন না। কারণ তিনি ভালোবাসতেন চিত্রাঙ্কন। হাতের কাছে কাগজ কলম না পেলে বাড়ির বাইরে গিয়ে মাটিতে কিংবা শীতকালে তুষারের উপরেই ছবি এঁকে যেতেন তিনি। আর তার এই ছবি আঁকাকে সর্বাত্মকভাবে সমর্থন দিতেন তার মা। জিবরানের যখন ৫ বছর, তখন তার সাথে লিওনার্দো দ্য ভিঞ্চির বিখ্যাত কিছু চিত্রকর্মের পরিচয় করিয়ে দেন তার মা। তিনি নতুনভাবে চিত্রকর্মের প্রেমে পড়েন। কিন্তু সেবছরই তার জীবন আকস্মিকভাবে বদলে যায়। তার বাবা কোনো দুর্নীতির দায়ে ধরা পড়েন (যদিও তা ছিল রাজনৈতিক ফাঁদ) এবং যাবজ্জীবন কারাদণ্ডে দণ্ডিত হন। তাদের সকল সম্পত্তি বাজেয়াপ্ত করা হয়। সংসারের খরচ যোগানোর দায়িত্ব বর্তায় কামিলেহর হাতে, অথচ বিশারি গ্রামে নারীদের জন্য বলার মতো কোনো কাজই ছিল না। ফলে বাধ্য হয়ে কামিলেহ তার সন্তানদের নিয়ে যুক্তরাষ্ট্রে পাড়ি জমান। ছোট্ট জিবরান ১৮৯৫ সালে তাঁর মা ও সহোদরদের সাথে যুক্তরাষ্ট্রে অভিবাসিত হন। সেখানে তাঁর মা সেলাইয়ের কাজ করতেন।
এখানে তিনি শিল্পকলা নিয়ে পড়াশোনা করেন ও তাঁর সাহিত্য জীবন শুরু করেন। তিনি ইংরেজি ও আরবি দুই ভাষাতেই লিখতেন। আরব বিশ্বে জিবরানকে সাহিত্য ও রাজনৈতিক বিদ্রোহী হিসেবে দেখা হয়। আধুনিক আরবি সাহিত্যের রেনেসাঁয় তাঁর রোমান্টিক ধারা ধ্রুপদি ধারা থেকে আলাদা ভাবে জায়গা করে নিয়েছে, বিশেষত তার গদ্য কবিতা। লেবাননে তিনি এখনও সাহিত্যের বীর হিসেবে সম্মানিত হন।
টপ গান
টপ গান (Top Gun) এটি ১৯৮৬ সালের একটি হলিউড চলচ্চিত্র। এটি পরিচালনা করেছেন টনি স্কট, প্রযোজনা করেছেন ডন সিম্পসন ও জেরি ব্রুকহেইমার ভাবানুষঙ্গ প্যারামাউন্ট পিকচার্স কোম্পানীর সঙ্গে। চিত্রনাট্য ও লেখক জিম ক্যাশ এবং জ্যাক এপস (জুনিয়র)।
চলচ্চিত্রটিতে অভিনয় করেছেন টম ক্রুজ, কেলি ম্যাকগিলিস, ভ্যাল কিলমার, এন্থনি এডওয়ার্ডস, টম স্কেরিত, মাইকেল আইরনসাইড, মেগ রায়ান, রিক রোসভিচ, হুইপ হাবলি ও জেমস টলকন।
মাসিমো লুয়ঙ্গো
মাসিমো কোরি লুয়ঙ্গো ( জন্ম: ২৫ সেপ্টেম্বর ১৯৯২) হলেন একজন অস্ট্রেলীয় পেশাদার ফুটবলার, যিনি ইএফএল চ্যাম্পিয়নশিপ ক্লাব কুইন্স পার্ক রেঞ্জার্স এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
লুয়ঙ্গো ২০১৪ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৩০-এর অধিক ম্যাচ খেলেছেন। তিনি ২০১৪ ফিফা বিশ্বকাপের অস্ট্রেলিয়া দলের একজন সদস্য ছিলেন। তিনি ২০১৫ এএফসি এশিয়ান কাপ জয়ে কেন্দ্রীয় ভূমিকা পালন করেন, যেখানে তিনি ফাইনালে অস্ট্রেলিয়ার হয়ে গোল করেন এবং টুর্নামেন্টের সেরা খেলোয়াড় নির্বাচিত হন।
সম্মাননা
অস্ট্রেলিয়া
ব্যক্তিগত
পি এস রামমোহন রাও
পি এস রামমোহন রাও (জন্ম: ৩১ জুলাই ১৯৩৪) একজন প্রাক্তন ভারতীয় বেসামরিক কর্মচারী। তিনি ১৮ জানুয়ারী ২০০২ থেকে ৪ নভেম্বর ২০০৪ পর্যন্ত তামিলনাড়ুর রাজ্যপাল হিসাবে দায়িত্ব পালন করেছিলেন। ১৯৫৬ সালের অক্টোবরে তিনি ভারতীয় পুলিশ সার্ভিসে তালিকাভুক্ত হন। তিনি অন্ধ্র প্রদেশের অবসরপ্রাপ্ত পুলিশ মহাপরিচালক। ১৯৭৪ সালে তিনি ভারতীয় পুলিশ পদক এবং ১৯৮২ সালে রাষ্ট্রপতির পুলিশ পদক পান।
বঙ্গভঙ্গ (১৯৪৭)
thumb|ভূচিত্রে পূর্ব এবং পশ্চিম বাংলার অবস্থান দেখানো হচ্ছে ১৯৪৭ সালে বঙ্গভঙ্গ ভারতবর্ষ বিভক্তির একটি অংশ হিসেবে ধর্মের উপর ভিত্তি করে ব্রিটিশ ভারতের অন্তর্ভুক্ত বঙ্গ প্রদেশ ভারত এবং পাকিস্তানের অংশ হিসেবে বিভক্ত হয়। প্রধানত হিন্দু অধ্যুষিত "পশ্চিম বঙ্গ" ভারত এবং মুসলিম অধ্যুষিত "পূর্ব বঙ্গ" পাকিস্তানের সাথে যুক্ত হয়।
১৯৪৭ সালের ২০ শে জুন, বঙ্গীয় আইন পরিষদের বঙ্গ প্রদেশের ভবিষ্যত নির্ধারণের জন্য মিলিত হয় যেখানে ভারত বা পাকিস্তানের মধ্যে সংযুক্ত বাংলা বা পূর্ব বাংলা এবং পশ্চিমবঙ্গে বিভক্ত যথাক্রমে বাঙালি মুসলমান এবং বাঙালি হিন্দুদের আবাসস্থল হিসাবে গঠনের প্রস্তাব হয়। প্রাথমিক যৌথ অধিবেশনে, পরিষদ ১২০-৯০ দ্বারা সিদ্ধান্ত নিয়েছিল যে যদি বঙ্গ পাকিস্তানের নতুন গণপরিষদে যোগ দেয় তবে এটি ঐক্যবদ্ধ বা অবিভক্ত থাকবে। পরে, পশ্চিমবঙ্গের আইনপ্রণেতাদের একটি পৃথক বৈঠকে ৫৮-২১ ভোটে সিদ্ধান্ত নেয় যে প্রদেশটি বিভক্ত করা উচিত এবং পশ্চিমবঙ্গকে ভারতের বিদ্যমান গণপরিষদে যোগদান করা উচিত। পূর্ব বাংলার আইনপ্রণেতাদের আরেকটি পৃথক সভায় ১০৬-৩৫ ভোটে সিদ্ধান্ত নেওয়া হয় যে প্রদেশটি বিভক্ত করা উচিত নয় এবং ১০৭-৩৪ সালের মধ্যে দেশভাগের ক্ষেত্রে পূর্ব বাংলা পাকিস্তানে যোগ দেবে।
১৯৪৭ সালের ৬ জুলাই সিলেট গণভোটে আসাম থেকে সিলেটকে বিচ্ছিন্ন করে পূর্ব বাংলায় একীভূত করার সিদ্ধান্ত হয়।
৩ জুন পরিকল্পনা বা মাউন্টব্যাটেন পরিকল্পনা অনুসারে ১৯৪৭ সালের ১৪ এবং ১৫ অগাস্ট যথাক্রমে পাকিস্তান এবং ভারতের নিকট এই নতুন ভাবে বিভক্ত বাংলা প্রদেশের ক্ষমতা হস্তান্তর করা হয়। পরবর্তীকালে পূর্ব পাকিস্তান যা পাকিস্তানের প্রদেশ ছিল, তা ১৯৭১ সালে যুদ্ধের মধ্য দিয়ে একটি স্বাধীন এবং সার্বভৌম দেশ বাংলাদেশ হিসেবে আত্মপ্রকাশ করে।
পটভূমি
থাম্ব|[[লর্ড লুই মাউন্টব্যাটেন জওহরলাল নেহেরু এবং মোহাম্মদ আলী জিন্নাহর সাথে দেশভাগের পরিকল্পনা নিয়ে আলোচনা করেছেন]] থাম্ব|বিধানসভার প্রবেশপথ কলকাতা ১৯৪৭ সালের বাংলা বিভক্তির পূর্বে,১৯০৫ সালে প্রশাসনিক কার্যক্রমকে সহজতর করার লক্ষ্যে পূর্ব এবং পশ্চিম বাংলায় বিভক্ত করা হয় যা বঙ্গ ভঙ্গ হিসেবে পরিচিত। সে সময় পশ্চিমবাংলা ছিল হিন্দু অধ্যুসিত এবং মুসলিমরা সেখানে সংখ্যালঘু, অন্যদিকে পূর্ববাংলা ছিল মুসলিম অধ্যুসিত এবং হিন্দুরা ছিল সংখ্যালঘু। মুসলিম অধ্যুসিত পূর্ববাংলার মানুষ এই বঙ্গ ভঙ্গের প্রতি জোরালো সমর্থন জানিয়েছিল, কেননা তারা উপলব্ধি করেছিল যে এই বিভক্তির মাধ্যমে তারা তাদের নিজস্ব একটি প্রদেশ পেতে পারে। কিন্তু হিন্দুরা এই বিভক্তির বিপক্ষে শক্ত অবস্থান নেয়। এই বিতর্ক পরবর্তীকালে প্রতিবাদ এবং সন্ত্রাসের জন্ম দেয় এবং ১৯১১ সালে বঙ্গ ভঙ্গ রদের মাধ্যমে এর নিষ্পত্তি করা হয়।
১৯০৫ সালের বাঙলা বিভক্তির সময়ে হিন্দু এবং মুসলিমদের মাঝে সৃষ্টি হওয়া এই মতানৈক্য পরবর্তীকালে আবারো বিতর্ক তৈরি করে যা আইন তৈরী, এমনকি ১৯৪৭ সালের বাঙলা বিভক্তিতে প্রভাব রেখেছে এবং সেই সময়ে রাজনৈতিক দলগুলোর এজেন্ডা হিসেবে বারংবার সামনে এসেছে।
বিভক্তিকরণ
পরিকল্পনা অনুসারে, ১৯৪৭ সালের ২০ জুন বঙ্গীয় আইন পরিষদের সদস্যগণ বাঙলা বিভক্তিকরণ প্রস্তাবের উপরে তিনটি আলাদা ভোট প্রদান করেন।
মাউন্টব্যাটেন পরিকল্পনা অনুযায়ী, যদি একটিও একক সংখ্যাগরিষ্ঠ ভোট বিভক্তিকরণের পক্ষে প্রণীত হয় তাহলে প্রদেশ বিভক্ত হবে । এই পরিকল্পনাকে তুলে ধরে, ২০ জুন পরিষদে ভোটাভুটির ফলফলের প্রেক্ষিতে পশ্চিম বাঙলা প্রদেশ ভারত এবং পূর্ব বাঙলা প্রদেশ পাকিস্তানের সাথে যুক্ত করার সিদ্ধান্ত গৃহীত হয়।এছাড়াও, মাউন্টব্যাটেন পরিকল্পনা অনুসারে,৭ জুলাই অনুষ্ঠিত একটি গণভোটে, সিলেটের নির্বাচকমণ্ডলী পূর্ব বাঙলা প্রদেশে যোগদানের সপক্ষে ভোট প্রদান করে।
পরবর্তীতে স্যার সাইরিল র‍্যাডক্লিফ এর নেতৃত্বে সীমানা কমিশন দুই নব নির্মিত প্রদেশের মধ্যে আঞ্চলিক সীমানা নির্ধারণ করার সিদ্ধান্ত নেয়া হয় এবং ভারতীয় স্বাধীনতা আইন, ১৯৪৭ অনুসারে ১৪ আগস্ট পাকিস্তান এবং ১৫ আগস্ট ভারতকে ক্ষমতা হস্তান্তর করা হয়।
বিরোধিতা
বাংলায় কৃষক প্রজা পার্টির সৈয়দ হাবিব-উল-রহমান বলেছেন, ভারত বিভাজন 'অযৌক্তিক' এবং 'হাস্যকর'। বাংলা ও সামগ্রিকভাবে ভারত বিভাগের সমালোচনা করে সৈয়দ হাবিব-উল-রহমান বলেন, "হিন্দু ও মুসলমান উভয়ই একটি অভিন্ন মাতৃভূমিতে বাস করে, একটি অভিন্ন ভাষা ও সাহিত্যের শাখা ব্যবহার করে এবং একটি অভিন্ন ভূমিতে কয়েক শতাব্দী ধরে বসবাসের মাধ্যমে বিকশিত একটি সাধারণ হিন্দু ও মুসলিম সংস্কৃতির মহৎ ঐতিহ্য নিয়ে গর্বিত।"
বাঙলা সমন্বিতকরণ পরিকল্পনা
থাম্ব|বাংলার শেষ প্রধানমন্ত্রী [[হোসেন শহীদ সোহ্‌রাওয়ার্দী|এইচ এস সোহরাওয়ার্দী সমগ্র প্রদেশের জন্য একটি পৃথক স্বাধীন রাষ্ট্র গঠনের আহ্বান জানিয়েছিলেন]] থাম্ব|[[শরৎচন্দ্র বসু অবিভক্ত বাংলার সমর্থক ছিলেন]] "দ্বিজাতি তত্ত্ব" এর উপর ভিত্তি করে ভারতের বিভক্তির পরে এটা স্পষ্ট হয়ে ওঠে যে, এখানে ধর্মীয় বিষয়টিকে মুখ্য বিবেচনা করা হয়েছে। তখন বঙ্গীয় প্রাদেশিক মুসলিম লীগ নেতা হোসেন শহীদ সোহরাওয়ার্দী একটি ভিত্তিগত পরিকল্পনা পেশ করেন যে, পূর্ব এবং পশ্চিম বাঙলা ভারত কিংবা পাকিস্তানের অংশ হিসেবে না যুক্ত হয়ে বরং একটি স্বতন্ত্র রাজ্য হিসেবে আত্মপ্রকাশ করতে পারে । সোহরাওয়ার্দী উপলব্ধি করতে পেরেছিলেন যে, যদি বাঙলা এভাবে বিভক্ত হয় তবে পূর্ব বাঙলা অর্থনৈতিকভাবে ক্ষতিগ্রস্ত হবে কেননা, সব কয়লা খনি কিংবা পাট কল পশ্চিম বাংলার অংশ হয়ে যাবে এবং সিংহভাগ হিন্দু সংখ্যাগরিষ্ঠ জনগণ যারা কিনা শিল্পায়নের সাথে যুক্ত পশ্চিম বাংলায় অভিবাসন সম্পন্ন করবে।
যদিও কংগ্রেসের অনুমোদন ছাড়া প্রস্তাবটি আলোর মুখ দেখা সম্ভব ছিলো না, বোস এবং সোহরাওয়ার্দী প্রস্তাবিত রাষ্ট্রের রাজনৈতিক গঠনতন্ত্র নিয়ে একটি মতৈক্যে পৌঁছুতে তাদের আলাপ চালিয়ে যাচ্ছিলেন। সোহরাওয়ার্দীর মত বোসও বিশ্বাস করতেন যে, বিভক্তিকরণের ফলে বাংলার অর্থনীতি মারাত্মক ভাবে ক্ষতিগ্রস্ত হবে এবং অর্ধেকের মত হিন্দু জনগোষ্ঠী অসহায় অবস্থায় পূর্ব পাকিস্তানে আটকা পরবে। চুক্তিটি ২৪ মে,১৯৪৭ সালে প্রকাশিত হয় চুক্তিটি আক্ষরিক অর্থে একটি রাজনৈতিক চুক্তি ছিলো এবং তৃণমূল পর্যায়ে বিশেষত হিন্দু ধর্মাবলম্বীদের মাঝে এর গ্রহণযোগ্যতা ছিল না। কেননা ছয় বছর ধরে মুসলিম লীগের দ্বিজাতি তত্বের ক্রমাগত প্রচার; সোহরাওয়ার্দী মন্ত্রণালয়ে হিন্দু ধর্মালম্বীদের প্রান্তিকীকরণ এবং ১৯৪৬ সালের দাঙ্গার ফলে মুসলিম লীগের প্রতি বাঙালি হিন্দুদের বিন্দুমাত্র বিশ্বাস তখন সামান্যই অবশিষ্ট ছিলো। এর মাঝেই নির্বাচকমণ্ডলীর প্রকৃতি প্রশ্নে (পৃথক বা যৌথ) বোস এবং সোহরাওয়ার্দীর মাঝে মতানৈক্য দেখা দেয় । সোহরাওয়ার্দী মুসলিম ও মুসলিম নন- তাদের জন্য পৃথক নির্বাচন বজায় রাখার উপর জোর দেন। কিন্তু বোস এর বিরোধিতা করেন। তিনি এই প্রস্তাব প্রত্যাহার করে নেন কেননা কংগ্রেস এর দিক থেকে এবং অন্য কোন উল্লেখযোগ্য সমর্থনের অভাব ছিল। ফলে অবিভক্ত বাংলার পরিকল্পনা বাতিল করা হয়। তারপরেও, এই পদক্ষেপকে বাংলার বিভক্তি এড়ানো এবং বাঙালি মুসলিম ও হিন্দু সম্প্রদায়ের মধ্যে একত্রে বসবাস করার ইচ্ছার শেষ চেষ্টা হিসেবে চিহ্নিত করা হয়।
১৯৪৬-১৯৫১
পাঞ্জাবের বিপরীতে, যেখানে দেশভাগের সময় পাঞ্জাবি মুসলমান এবং পাঞ্জাবি শিখ / পাঞ্জাবি হিন্দুদের মধ্যে পূর্ণ জনসংখ্যা বিনিময় হয়েছিল, বাংলায় সম্পূর্ণ জনসংখ্যা বিনিময় ঘটেনি (কম সহিংসতার কারণে বাঙালি হিন্দু এবং বাঙালি মুসলমানদের মধ্যে তাদের জনসংখ্যা স্থানান্তর ধীর ছিল); সামগ্রিকভাবে এটি একতরফা ছিল অর্থাৎ বাঙালি হিন্দুরা পূর্ব বাংলা ছেড়ে চলে গিয়েছিল, কিন্তু বাঙালি মুসলমানরা পশ্চিমবঙ্গ ছাড়েনি। দেশভাগের সময় হিন্দু মহাসভার নেতা শ্যামাপ্রসাদ মুখার্জি জনসংখ্যার পূর্ণ বিনিময়ের দাবি করেছিলেন: অর্থাৎ, পশ্চিমবঙ্গের বাঙালি মুসলিম জনসংখ্যার সাথে পূর্ব বাংলার বাঙালি হিন্দুদের বিনিময়, তবে তৎকালীন কেন্দ্রীয় সরকারের নেতাদের আগ্রহের অভাবে এটি ঘটেনি। বর্তমানে পূর্ব বাংলার মাত্র ৮ শতাংশ হিন্দু, যেখানে পশ্চিমবঙ্গ এখনও ২৭ শতাংশ মুসলমান, দেশভাগের সময় ২৫ শতাংশের তুলনায়, পশ্চিমবঙ্গ এবং আসামের যথাক্রমে ২৫ শতাংশ এবং ১৫ শতাংশ মানুষ বাঙালি হিন্দু (পাকিস্তানের পূর্ব বাংলা, বর্তমানে বাংলাদেশ) শরণার্থী বা তাদের বংশধর, অন্যদিকে ভারতের পাঞ্জাবে ৩৫ শতাংশ পাঞ্জাবি শিখ / পাঞ্জাবি হিন্দু (পাঞ্জাব, পাকিস্তান) শরণার্থী বা তাদের বংশধর।
১৯৬০
আনুমানিক ১০ লাখ হিন্দু শরণার্থী ১৯৬০ সালের মধ্যে পশ্চিমবঙ্গে প্রবেশ করে এবং প্রায় ৭ ০০,০০০ মুসলমান পূর্ব পাকিস্তানে চলে যায়। বাংলায় শরণার্থীদের আগমনের সাথে এই বিষয়টিও ছিল যে পশ্চিমবঙ্গ সরকার তাদের পুনর্বাসনের জন্য কম প্রস্তুত ছিল, যার ফলে লক্ষ লক্ষ লোকের জন্য বিশাল আবাসন এবং স্যানিটেশন সমস্যা দেখা দিয়েছিল, যাদের বেশিরভাগই পূর্ব বাংলায় বড় সম্পত্তির মালিক ছিল।
১৯৬৪
১৯৬৪ সালের পূর্ব পাকিস্তান দাঙ্গার সময় ভারতীয় কর্তৃপক্ষের মতে, পূর্ব পাকিস্তান থেকে ১৩৫,০০০ হিন্দু শরণার্থী পশ্চিমবঙ্গে আসে এবং মুসলমানরা পশ্চিমবঙ্গ থেকে পূর্ব পাকিস্তানে অভিবাসন শুরু করেছিল। পাকিস্তানের পরিসংখ্যান অনুযায়ী, এপ্রিলের প্রথম দিকে পশ্চিমবঙ্গ থেকে ৮৩,০০০ মুসলিম শরণার্থী এসেছিল।
১৯৭১
১৯৭১ সালে পাকিস্তানের বিরুদ্ধে বাংলাদেশের স্বাধীনতা যুদ্ধের সময় আনুমানিক ৭২ লাখ ৩৫ হাজার ৯১৬ জন শরণার্থী বাংলাদেশ থেকে ভারতের পশ্চিমবঙ্গে আসে। তাদের মধ্যে প্রায় ৯৫% বাঙালি হিন্দু ছিল এবং বাংলাদেশের স্বাধীনতার পরে, বাঙালি হিন্দু শরণার্থীদের প্রায় ১,৫২১,৯১২ জন পশ্চিমবঙ্গে থেকে যাওয়ার সিদ্ধান্ত নিয়েছিল। ১৯৭১ সালের পর বাংলাদেশের হিন্দুরা মূলত পশ্চিমবঙ্গের নদিয়া, উত্তর চব্বিশ পরগনা ও দক্ষিণ চব্বিশ পরগনা জেলায় বসতি স্থাপন করে।
ফলাফল
চূড়ান্ত ভাগ:
উদ্বাস্তু সংকট
বৃহৎ জনগোষ্ঠী বিভক্তির পর অবিলম্বে স্থানান্তরন শুরু করেন। কয়েক মিলিয়ন হিন্দু ধর্মাবলম্বী পূর্ব বাঙলা থেকে ভারতে অভিবাসন প্রক্রিয়া শুরু করে। তাদের মাঝে অধিকাংশই পশ্চিম বাংলায় স্থায়ীভাবে বসবাস করতে শুরু করে। অল্প কিছু জনগোষ্ঠী আসাম, ত্রিপুরা এবং অন্যান্য প্রদেশে থাকতে শুরু করে। এই শরণার্থী সমস্যা সবেচেয়ে বেশি মারাত্মক আকার ধারণ করে পাঞ্জাবে, সেখানে বিভক্তিকরণের পূর্বেই সাম্প্রদায়িক দাঙ্গা শুরু হয়। এর ফলাফল স্বরূপ পূর্ব এবং পশ্চিম পাঞ্জাবে খুব দ্রুতই ১ বছরের মাঝে উভয় পক্ষের লোকজনই অভিবাসন প্রক্রিয়া শেষ করেন।কিন্তু বাংলার ক্ষেত্রে কোলকাতা এবং নোয়াখালীতে দাঙ্গা এবং সন্ত্রাস সীমাবদ্ধ ছিলো। ফলে অভিবাসন প্রক্রিয়া ছিলো ধীর গতির এবং বিভক্তির পরে তিন দশক ধরে এই প্রক্রিয়া চলমান। যদিও দাঙ্গা কোলকাতা এবং নোয়াখালীতে সীমাবদ্ধ ছিলো তারপরেও পশ্চিম বাংলার মুসলিম ধর্মালম্বীরা এবং পূর্ব বাংলার হিন্দু ধর্মালম্বীরা অনিরাপদ বোধ করতে শুরু করেন এবং তাদেরকে একটি গুরুত্বপূর্ণ সিদ্ধান্ত নিতে হয়েছিল যে তারা অন্য দেশে একটি অনিশ্চিত ভবিষ্যতের জন্য ছেড়ে যাবেন কিনা বা অন্যান্য সম্প্রদায়ের অধীনে থাকবেন কিনা। পূর্ব বাংলার হিন্দু ধর্মাবলম্বীদের মাঝে যারা অর্থনৈতিকভাবে স্বাবলম্বী এবং অপেক্ষাকৃত উচু বর্নের তারাই প্রথমে পূর্ব বাঙলা ত্যাগ করে।যারা সরকারি চাকুরে ছিলেন, তাদেরকে কোথায় থাকবেন (পূর্ব বাংলা বা পশ্চিম বাংলা) সে বিষয়ে সিদ্ধান্ত নেওয়ার সুযোগ দেয়া হয়। শহুরে শিক্ষিত উচ্চ এবং মধ্যবিত্তরা, গ্রামের উচ্চবংশীয়রা, ব্যবসায়ী এবং শিল্পীরা বিভক্তির পরপরই ভারতের উদ্দেশ্যে যাত্রা শুরু করেন। যাদের পশ্চিম বাংলায় আত্মীয় স্বজন অথবা অন্যান্য সূত্র ছিল তারা কম সময়ের মাঝেই এবং তুলনামূলক কম ভোগান্তিতে পশ্চিম বাংলায় স্থায়ী হতে পেরেছে। পশ্চিম বাংলার মুসলিমরাও একই পদ্ধতি অনুসরণ করেছিল।
তবে পূর্ব বাংলার অর্থনৈতিকভাবে দূর্বল হিন্দু ধর্মাবম্বীরা যারা কিনা নিম্ন বর্ণ তথা ‘নমশূদ্র’ তাদের জন্য অভিবাসন মোটেও সুবিধাজনক ছিল না। তাদের আয়ের পথ ছিল মূলত কৃষিকাজ এবং অন্য কোন পেশার প্রতি দক্ষতাও ছিল না বিধায় তারা পূর্ব বাংলায় থেকে যায়। যাই হোক, বিভক্তির পরে পাকিস্তানের রাজনৈতিক আবহাওয়া খারাপ হতে থাকে এবং নতুন করে সাম্প্রদায়িক সন্ত্রাস সৃষ্টি হতে থাকে। ১৯৫০ সালে নতুন করে বরিশালে সাম্প্রদায়িক দাঙ্গা দেখা দেয় এবং পূর্ব পাকিস্তানের হিন্দুদের মাঝে আতঙ্ক ছড়িয়ে যায়। পরিস্থিতি আরও খারাপ আকার ধারণ করে যখন যোগেন্দ্রনাথ মণ্ডল (যিনি একজন নম শূদ্র ছিলেন ও মুসলিম লীগ কে সমর্থন করেছিলেন) আইনমন্ত্রীর পদ থেকে পদত্যাগ করেন এবং ভারতে চলে যান। এর পরের দুই দশকে যখনই সাম্প্রদায়িক দাঙ্গা জমাট বেধেছে, পূর্ব বাংলার হিন্দুরা ততবারই ভারতে অভিবাসনের জন্য আগ্রহী হয়েছেন।
বাংলাদেশ সৃষ্টির সময়েও মুক্তিযুদ্ধকালে পাকিস্তানি সেনারা হিন্দুদের উপর বিভিন্নভাবে নির্যাতন চালিয়েছে। তবে, বাংলাদেশ স্বাধীন হওয়ার পর হিন্দুদের সাথে বৈষম্য কমাতে পদক্ষেপ গ্রহণ করে। তারপরেও মাঝে মাঝেই সাম্প্রদায়িক চেতনা সহিংসতাকে উস্কে দেয়, যেমন ভারতে বাবরী মসজিদের ঘটনায় বাংলাদেশে হিন্দুদের উপর আঘাত হানা হয়েছিল। আবার ত্রিপুরা থেকে স্বল্প পর্যায়ে এবং আসাম থেকে বিভিন্ন সময় অসমীয়া জাতীয়তাবাদীদের "বঙাল খেদা" আন্দোলনের জের ধরে অনেক বাঙালি মুসলমান বাংলাদেশে চলে আসে।
পশ্চিম বঙ্গে মুসলমানেরাও ভারতের স্বাধীনতার পরবর্তী সময়ে একই রকম প্রক্রিয়ার মধ্য দিয়ে গেছেন। দিনের পর দিন তারা সামাজিক এবং অর্থনৈতিক ভাবে কোণঠাসা হয়ে পড়েছেন। যেমন-পশ্চিমবঙ্গের শতকরা ২৫ জনের বেশি লোক মুসলমান হওয়া সত্ত্বেও সরকারি চাকরিতে তাদের অবদান মাত্র ২%।
পরিসংখ্যান
ভারতের পরিসংখ্যান অনুসারে, ১৯৫১ সালে ২.৫৩৩ মিলিয়ন উদ্বাস্তু পূর্ব বাঙলা থেকে পশ্চিম বাংলায় চলে যায়। তাদের মাঝে ২.০৬১ মিলিয়ন পশ্চিম বাংলায় স্থায়ী হয়। অন্যান্যরা আসাম, ত্রিপুরা বা অন্যান্য প্রদেশে চলে যায়। ১৯৭৩ সালের মাঝে এই সংখ্যা ৬০ লক্ষের উপরে গিয়ে পৌঁছায়। নিচের সারণিতে বিভিন্ন সময়ের উদ্বাস্তুদের পরিসংখ্যান তুলে ধরা হয়েছে।
১৯৫১ সালে পাকিস্তান ৬৭১,০০০ উদ্বাস্তু গণনা করেছিল, যার মঝে বেশির ভাগই ছিল পশ্চিম বাঙলা থেকে আগত। অন্যান্যরা ছিল বিহার থেকে। ১৯৬১ সালের মাঝে এই সংখ্যা ৮৫০০০০ তে পৌঁছায় এবং ধারণা করা হয় যে, পরবর্তী দুই দশকে ১.৫ মিলিয়ন মুসলিম বিহার এবং পশ্চিম বাঙলা থেকে পূর্ব বাংলায় স্থায়ী হয়।
রাধাপ্রসাদ গুপ্ত
রাধাপ্রসাদ গুপ্ত (১৪ ডিসেম্বর, ১৯২০   - ৯ মার্চ , ২০০০)  ছিলেন আধুনিক জনসংযোগের অগ্রণী ব্যক্তিত্ব,  বিশিষ্ট লেখক ও কলকাতার ইতিহাস বিশেষজ্ঞ ও গবেষক। কলকাতার  বিদ্বৎসমাজে  তিনি আর পি নামে এবং ঘনিষ্ঠ বন্ধু মহলে শাঁটুল বা "শাঁটুল গুপ্ত"  নামে পরিচিত ছিলেন।  সত্যজিৎ রায়ের ঘনিষ্ঠ 'আর পি' ছিলেন  ঊনবিংশ শতকের বাবু কলকাতার শেষ উত্তরসূরি।
জন্ম, পারিবারিক পরিচিতি ও শিক্ষা জীবন
রাধাপ্রসাদের জন্ম বৃটিশ ভারতের তৎকালীন বিহার ও উড়িষ্যা প্রদেশের অধুনা  ওড়িশা রাজ্যের  কটকে। পিতা ভূপতিকুমার গুপ্ত ছিলেন বিহার-উড়িষ্যা রাজস্ব বিভাগের আধিকারিক এবং কটকের ইউনিয়ন ক্লাবের অন্যতম প্রতিষ্ঠাতা। মাতা ছিলেন কলকাতার কলুটোলার বিখ্যাত কবিরাজ বাড়ির মেয়ে সাবিত্রীময়ী। তাদের পৈতৃক নিবাস ছিল পশ্চিমবঙ্গের হালিশহরে। দি এলিমেন্টস অফ এরিথমেটিক গ্রন্থের রচয়িতা এবং কটকের রাভেনশ কলেজের অধ্যক্ষ বিপিনবিহারী গুপ্ত ছিলেন তার পিতামহ, যিনি কটকেই বসবাস করতেন। অল্প বয়সেই রাধাপ্রসাদের পিতা মারা যান। সেকারণে রাধাপ্রসাদের স্কুলজীবন ও কলেজের প্রথম দু বছর কেটেছে কটকে পিতামহের অভিভাবকত্বে। দ্বিতীয় বিশ্বযুদ্ধের সময় তিনি কলকাতায় আসেন। কলকাতা বিশ্ববিদ্যালয় থেকে অর্থনীতিতে এম এ পাশ করেন। কলেজ জীবনে তিনি বামপন্থী ভাবধারায় উদ্বুদ্ধ হয়েছিলেন।
কর্মজীবন
ভারতীয় বহুজাতিক সংস্থা টাটা গোষ্ঠীর জনসংযোগ আধিকারিক হিসাবে কর্মজীবন শুরু করেন এবং দীর্ঘদিন এই পেশায় যুক্ত থেকে ১৯৮০ খ্রিস্টাব্দে অবসর গ্রহণ করেন। অবসরের পর মূলত  পড়া ও লেখা নিয়েই ব্যস্ত ছিলেন। সাহিত্য, সংস্কৃতি ও শিল্প সবেতেই তার অপরিসীম আগ্রহ ছিল। ভবঘুরে ও উদ্ভট চরিত্রের ন্যায় কলকাতার সমস্ত সাংস্কৃতিক অঙ্গনে সাধারণ পোশাকে স্বচ্ছন্দে ঘুরে বেড়িয়েছেন। চিত্রকলার গুণগ্রাহী ছিলেন।  শিল্পকলা সম্পর্কে  তাঁর বিশেষ জ্ঞান ছিল। যখন যেখানে বিশেষ কিছু  চাক্ষুষ করেছেন, তা সংগ্রহ করেছেন।  তার ব্যক্তিগত গ্রন্থাগার, শিল্প ও চিত্রকলা সংগ্রহ দেশ-বিদেশের বিদ্বৎসমাজকে আকৃষ্ট করেছিল। তার সংগ্রহে ছিল বহু দুষ্প্রাপ্য গ্রন্থ ও ছবি। তিনি নিজেও দেশের বিভিন্ন পত্র পত্রিকায় নানা বিষয়ে নিয়মিতই লিখতেন। স্বাস্থ্য ও পরিবেশ পত্রিকার প্রথম সংখ্যা সম্পাদকীয় নিবন্ধটি ছিল তারই লেখা। মাঝে মধ্যে তিনি সম্পাদকীয় তিনিই লিখতেন এবং বেশি লিখতেন ইংরাজীতেই। কলকাতার ইতিহাস বিশেষজ্ঞ হিসাবে তার পরিচিতি ছিল। তিনি কলকাতা শহরের বিভিন্ন বিচিত্র বিষয় নিয়ে পড়াশোনা করতেন। কলকাতার পুরানো কথা জানতে  কালীঘাট পট,  কমিক্স, পুরনো পঞ্জিকা, এমনকি নানা রেস্টুরেন্টের মেনু কার্ড ইত্যাদিও সংগ্রহ করতেন। নিজের অভিনব চিন্তায় আর লেখার ধরনে উপস্থাপন করেছেন। তবে তার রচিত বাংলায় লেখা গ্রন্থ মাত্র তিনটিই।
সত্যজিৎ রায়ের ঘনিষ্ঠ রাধাপ্রসাদ কলকাতার ফিল্ম সোসাইটি আন্দোলনের সঙ্গেও যুক্ত ছিলেন। ১৯৪৭ খ্রিস্টাব্দে প্রতিষ্ঠিত   কলকাতা ফিল্ম সোসাইটির অন্যতম প্রতিষ্ঠাতা ছিলেন।
সাবিনা পার্ক
সাবিনা পার্ক (Sabina Park) কিংস্টন ক্রিকেট ক্লাবের নিজস্ব ক্রিকেট স্টেডিয়াম। এটি জ্যামাইকার কিংস্টনে অবস্থিত একটি টেস্ট ক্রিকেট স্টেডিয়াম। কিংস্টনের যে স্থানের জলবায়ু সবচেয়ে শুষ্ক সেখানে এই স্টেডিয়ামটি অবস্থিত। এর পিচ অনেক বছর ধরে ক্যারিবীয় দ্বীপপুঞ্জের সবচেয়ে শক্ত ও দ্রুত বলে পরিচিত ছিল।
বহিঃসংযোগ
17.97791°N, -76.78257°W
রাধাপ্রসাদ গুপ্ত
তথ্যসূত্র
বিষয়শ্রেণী: বাঙালি লেখক
ক্যাপ্টেন
ক্যাপ্টেন হলো সামরিক ইউনিটের কমান্ডার, একটি জাহাজ, বিমান, মহাকাশযান বা অন্য জাহাজের কমান্ডার, বা বন্দর, দমকল বিভাগ বা পুলিশ বিভাগের নির্বাচন কমিশনার, নির্বাচনের পূর্ব ইত্যাদি উপাধি। ক্যাপ্টেন সেনাবাহিনী, নৌ, জনস্বাস্থ্য পরিষেবা, উপকূলরক্ষী ইত্যাদিতে একটি সামরিক পদমর্যাদার, সাধারণত একটি পদাতিক, জাহাজ, বা আর্টিলারি বা একটি ব্যাটারি বা একই জাতীয় স্বতন্ত্র ইউনিটের একটি সংস্থার নেতৃত্বদানকারী অফিসারের স্তরে। পদগুলি একই কমান্ডিং ভূমিকাতে ব্যক্তিদের জন্য একটি অনানুষ্ঠানিক বা সম্মানসূচক শিরোনাম হিসাবেও ব্যবহৃত হতে পারে।
ব্যুৎপত্তি
"ক্যাপ্টেন" শব্দটি katepánō (গ্রীক: κατεπάνω, লিট বা "শীর্ষস্থানীয়") থেকে এসেছে, যা সিনিয়র বাইজেন্টাইনের সামরিক পদ এবং অফিসের জন্য উপাধি হিসাবে ব্যবহৃত হয়েছিল। শব্দটি ল্যাটিনাইজ করা হয়েছিল কেপেটানাস/ক্যাটাপ্যান হিসাবে এবং এর অর্থটি লাতিন "ক্যাপিটেনিয়াস" (যা ক্লাসিকাল ল্যাটিন শব্দ "ক্যাপুট" থেকে এসেছে যার অর্থ) এর সাথে মিলিত হয়েছে বলে মনে হয়। এই সংকর শব্দটি ইংরেজী ভাষার পরিভাষা অধিনায়ক এবং অন্যান্য ভাষায় এর সমপরিমাণকে উত্থিত করেছিল (ক্যাপিটেন, ক্যাপিটাইন, ক্যাপিটেনো, ক্যাপিটেনো, ক্যাপিটান, ক্যাপিটেন, ক্যাপাইটিন, কাপটেনি, কাপ্তেন, কপিটানি, কাপুদন পাশা, কোবতান, ইত্যাদি)।
ভান্ডারিয়া থানা
ভান্ডারিয়া থানা বাংলাদেশের পিরোজপুর জেলার ভান্ডারিয়া উপজেলার একটি থানা।
প্রশাসনিক এলাকাসমূহ
ভান্ডারিয়া উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম ভান্ডারিয়া থানার অধীন।
কালো বামন ধনেশ
কালো বামন ধনেশ (Tockus hartlaubi) হল ধনেশ প্রজাতির একটি উপজাতি। এদেরকে প্রধানত আফ্রিকার আর্দ্র বনভূমিতে দেখতে পাওয়া যায়। প্রধানত মধ্য ও পশ্চিম আফ্রিকা।
বিস্তার
সাদা ঝুঁটি ধনেশরা বেশিরভাগ বিস্তার করে আফ্রিকার একটি বিরাট অংশ জুড়ে। তার মধ্যে পড়ে অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, কোত দিভোয়ার, বিষুবীয় গিনি, গাবন, ঘানা, গিনি, গিনি-বিসাউ, নাইজেরিয়া, লাইবেরিয়া, সেনেগাল, সিয়েরা লিওন, টোগো এবং উগান্ডা। এরা বিপজ্জনক বলে মনে করা হয় না।
কেন্ডাল জেনার
কেন্ডাল নিকোল জেনার (জন্ম নভেম্বর ৩, ১৯৯৫) আমেরিকান মডেল এবং মিডিয়া ব্যক্তিত্ব। জেনার ক্যাটলিন জেনার এবং ক্রিস জেনারের জন্মগ্রহণ করেছিলেন এবং কর্ডাশিয়ানদের সাথে কিপিং আপের রিয়েলিটি টেলিভিশন শোতে খ্যাতি অর্জন করেছিলেন । জেনার ১৪ বছর বয়সে মডেলিং শুরু করেন। বাণিজ্যিক মুদ্রণ বিজ্ঞাপন প্রচার এবং ফটোশুটে কাজ করার পরে, জেনার নিউইয়র্ক, মিলান এবং প্যারিস ফ্যাশন সপ্তাহগুলিতে উচ্চ-ফ্যাশন ডিজাইনারদের জন্য রানওয়ে হাঁটছেন, ২০১৪ এবং ২০১৫ সালে ব্রেকআউট মরসুম ছিল। জেনার লাভ এবং বিভিন্ন আন্তর্জাতিক ভোগ সংস্করণের জন্য একাধিক সম্পাদকীয় এবং কভার শ্যুট করেছেন এবং এস্তে লডার এর ব্র্যান্ড অ্যাম্বাসেডর।
জেনার ফোর্বস ম্যাগাজিনের ২০১৫-এর শীর্ষ-উপার্জনের মডেলগুলির তালিকায় ১৬নম্বরে আত্মপ্রকাশ করেছিলেন, যার আনুমানিক বার্ষিক আয় ৪ মিলিয়ন ডলার ২০১৭ সালে, জেনার ফোর্বস বিশ্বের সর্বাধিক বেতনের মডেল হিসাবে মনোনীত হয়েছিল।
প্রাথমিক জীবন
জেনার জন্ম ক্যালিফোর্নিয়ার লস অ্যাঞ্জেলেসে, অবসরপ্রাপ্ত অলিম্পিক ডিক্যাথলিট চ্যাম্পিয়ন ক্যাটলিন জেনার এবং টেলিভিশন ব্যক্তিত্ব ক্রিস জেনারের পরিবারে তার জন্ম। জেনারের মাঝের নামটি ছিলো তার পিতা ক্রিসের সেরা বন্ধু নিকোল ব্রাউন সিম্পসনের প্রতি শ্রদ্ধা জানানোর প্রতীক। যদিও জেনার গর্ভধারণের ঠিক আগে তিনি মারা গিয়েছিলেন।
জেনার এক ছোট বোন কাইলি জেনার এবং ৮ আধো ভাইবোনকে নিয়ে এক যৌথ পারিবারিকভাবে বেড়ে ওঠেন। জেনার ক্যাটলিন এবং প্রথম স্ত্রী ক্রাইস্টি ক্রাউনওভারের মাধ্যমে বার্ট এবং ক্যাসি লিন জেনার সৎ বোন।
জেনার তার বোন এবং কারদাশিয়ানদের সাথে লাস অ্যাঞ্জেলেসের পশ্চিমে একটি উঁচু শহরতলির ক্যালবাসাসে বেড়ে ওঠেন। জেনার মডেলিং করার জন্য হোমস্কুলিংয়ে যাওয়ার আগে সিয়েরা ক্যানিয়ন স্কুলে গিয়েছিলেন। তিনি ২০১৪ সালে স্নাতক ডিগ্রি অর্জন করেছিলেন। ২০১৪ সালের মে মাসে জেনার লস অ্যাঞ্জেলেসে ১.৪ মিলিয়ন মার্কিন ডলারে একটি দুটি বেডরুম, ২.৫-বাথ কনডমিনিয়াম কিনেছিল।
খ্যাতিমান হয়ে উঠা
২০০৭ সালে, জেনার তার বাবা-মা এবং ভাইবোনদের সাথে কাইলি, কর্টনি, কিম, খোলো এবং রবকে রিয়েলটিভ টেলিভিশন সিরিজ কিপিং আপ উইল কারদাশিয়ানসে অভিয়ন শুরু করেছিলেন, যা তাদের পরিবারের সদস্যদের ব্যক্তিগত এবং পেশাদার জীবনের চিত্র বর্ণনা করে। সিরিজটি তার টেলিভিশন নেটওয়ার্কের জন্য সফল হয়েছিল,, এবং এর ফলে কর্টনি এবং কিম টেক মিয়ামি, খোলো ও লামার, কর্টনি এবং কিম টেক নিউইয়র্ক, এবং কোর্নি এবং খোলো টেক দ্য হ্যাম্পটনস সহ অসংখ্য স্পিন-অফ তৈরি হয়েছে এবং এতে জেনার একাধিক অনুষ্ঠানে হোস্ট হিসেবে উপস্থিত হয়েছেন।
মডেলিং
জেনার ১৪ বছর বয়সে মডেলিং শুরু করেছিলেন যখন উইলহেলমিনা মডেলস ১২ জুলাই, ২০০৯ এ তাকে চুক্তিবদ্ধ করেছিলেন। চিত্রগ্রাহক নিক সাগলিমেনি জেনারের উইলহেলমিনা পোর্টফোলিওর জন্য ফটোশুট পরিচালনা করেছিলেন। জেনারের প্রথম মডেলিংয়ের কাজটি ছিল রকার ব্যাবসেস, ডিসেম্বর ২০০৯ এবং জানুয়ারী ২০১০-এ ফরইভার-২১ জন্য একটি টুইস্ট ক্যাম্পেইন দিয়ে। জেনার ১৯ এপ্রিল, ২০১০-তে একটি টিন ভিগের সাথে স্ন্যাপশটে ভূমিকা রাখেন।
হাপি (নীল দেবতা)
হাপি ( প্রাচীন মিশরীয় : ḥꜥpj ) ছিলেন প্রাচীন মিশরীয় ধর্মে নীল নদের বার্ষিক বন্যার দেবতা। বন্যা নদীর তীরে সমৃদ্ধ পলি (উর্বর মাটি) জমা করে, যার ফলে মিশরীয়রা ফসল ফলাতে পারে। মিশরীয়দের মধ্যে হাপি ব্যাপকভাবে বিখ্যাত ছিল। হাপির কিছু উপাধি ছিল "মাছ ও জলাভূমির পাখির প্রভু" এবং "নদীর গাছপালা আনয়নকারী প্রভু"। হাপিকে সাধারণত একটি বিশিষ্ট পেট এবং বৃহৎ ঝুলন্ত স্তন, একটি কটি এবং আনুষ্ঠানিক মিথ্যা দাড়ি পরিহিত একজন এন্ড্রোজিনাস ব্যক্তিত্ব হিসাবে চিত্রিত করা হয়, হায়ারোগ্লিফিক্সে আন্তঃলিঙ্গ ব্যক্তি হিসাবে চিত্রিত করা হয়েছে।
পুরাণ
নীল নদের বার্ষিক বন্যাকে মাঝে মাঝে হাপির আগমন বলা হয়। যেহেতু এই বন্যা এমন একটি অঞ্চলে উর্বর মাটি সরবরাহ করেছিল যা পূর্বে মরুভূমি ছিল, তাই হাপি উর্বরতার প্রতীক। তার বড় বড় মহিলা স্তন ছিল কারণ তাকে বলা হয় একটি সমৃদ্ধ এবং পুষ্টিকর ফসল আনতে। তার উর্বর প্রকৃতির কারণে তাকে কখনও কখনও "দেবতাদের পিতা" হিসাবে বিবেচনা করা হত, এবং একজন যত্নশীল পিতা হিসাবে বিবেচিত হত যিনি মহাজাগতিক, বিশ্ব বা মহাবিশ্বের ভারসাম্য বজায় রাখতে সাহায্য করেছিলেন যা একটি সুশৃঙ্খল, সমন্বয়পূর্ণ ব্যবস্থা হিসাবে বিবেচিত। তিনি আসওয়ানের কাছে নীল নদের অনুমিত উৎসের একটি গুহায় বাস করতেন বলে ধারণা করা হয়েছিল। হাপির কাল্ট মূলত এলিফ্যান্টাইন নামের প্রথম প্রপাতে অবস্থিত ছিল। তার পুরোহিতরা বার্ষিক বন্যা থেকে প্রয়োজনীয় প্রবাহের স্থিতিশীল মাত্রা নিশ্চিত করার জন্য আচার-অনুষ্ঠানে জড়িত ছিল। এলিফ্যান্টাইনে আনুষ্ঠানিক নাইলোমিটার, একটি পরিমাপক যন্ত্র, বন্যার স্তরের পূর্বাভাস দেওয়ার জন্য সাবধানে পর্যবেক্ষণ করা হয়েছিল এবং তার পুরোহিতরা অবশ্যই এটি পর্যবেক্ষণের জন্য ঘনিষ্ঠভাবে উদ্বিগ্ন থাকতেন ।
হাপিকে নীল নদের দেবতা হিসেবে গণ্য করা হতো না, বরং প্লাবন ঘটনার দেবতা হিসেবে গণ্য করা হতো। তিনি " গেবের বন্ধু", পৃথিবীর মিশরীয় দেবতা, এবং " নেপারের প্রভু", শস্যের দেবতা হিসেবেও বিবেচিত হন।
আইকনোগ্রাফি
যদিও পুরুষ এবং মিথ্যা দাড়ি আছে, তারপরও নীল নদের উর্বরতার প্রতিনিধিত্ব হিসাবে হ্যাপিকে দুলানো স্তন এবং একটি বড় পেটের সাথে চিত্রিত করা হয়েছিল। এছাড়াও তাকে সাধারণত নীল বা সবুজ চামড়া দেওয়া হত, যা জলের প্রতিনিধিত্ব করে। মিশরের যে যে অঞ্চলে চিত্রগুলি বিদ্যমান তার উপর নির্ভর করে অন্যান্য বৈশিষ্ট্যগুলি পরিবর্তিত হয়। নিম্ন মিশরে, তিনি প্যাপিরাস গাছপালা দিয়ে সজ্জিত ছিলেন এবং ব্যাঙ এর দ্বারা উপস্থাপন করা হয় এবং অঞ্চলে এবং এর প্রতীকগুলিতে উপস্থিত ছিলেন। যেখানে উচ্চ মিশরে, এটি ছিল কমল এবং কুমির যা নীল নদে বেশি উপস্থিত ছিল, এইভাবে এই গুলো অঞ্চলের প্রতীক ছিল এবং যারা সেখানে হাপির সাথে যুক্ত ছিল। হাপিকে প্রায়শই খাবারের নৈবেদ্য বহন বা অ্যামফোরা থেকে জল ঢালতে চিত্রিত করা হয়েছিল, তবে খুব কমই, একটি জলহস্তী হিসাবে চিত্রিত করা হয়েছিল। ঊনবিংশ রাজবংশের সময় হাপিকে প্রায়শই এক জোড়া মূর্তি হিসেবে চিত্রিত করা হয়, প্রত্যেকটি ঊর্ধ্ব ও নিম্ন মিশরের প্রতিনিধিত্বকারী দুটি গাছের দীর্ঘ কান্ডকে ধরে রাখে এবং একত্রে বেঁধে রাখে, প্রতীকীভাবে একটি দেশের দুটি অংশকে চারপাশে আবদ্ধ করে যাকে হায়ারোগ্লিফ বলে যার অর্থ "ইউনিয়ন"। এই প্রতীকী উপস্থাপনা প্রায়শই ফারাওয়ের উপবিষ্ট মূর্তির গোড়ায় খোদাই করা হত। মিশরীয় ইতিহাসবিদ আল মাকরিজি (১৩৬৪-১৪৪২) তার "এল খুতাত এল মাকরিজিয়া (দ্য মাকরিজিয়ান প্ল্যানস) তে উল্লেখ করেছেন যে জীবিত কুমারীকে প্রতি বছর "নীল নদের বধূ" ("আরউস এল নীল") হিসাবে বলি দেওয়া হত এবং এটি ঐতিহাসিকভাবে 1970-এর দশকের শেষের দিক পর্যন্ত এটা গৃহীত হতো কিন্তু এই দাবিটি কিছু মিশরবিদ যেমন বাসাম এল শাম্মা দ্বারা বিতর্কিত
তথ্যসূত্র
কাজ উদ্ধৃত :
রিলে রিড
রিলে রিড (জন্ম: জুন ৯, ১৯৯১ ) একজন মার্কিন পর্নোগ্রাফিক চলচ্চিত্র অভিনয়শিল্পী। তিনি সংক্ষিপ্তভাবে স্ট্রিপার হিসাবে কাজ করেছিলেন এবং ১৯ বছর বয়সে ২০১০ সালে প্রাপ্তবয়স্ক চলচ্চিত্র জগতে প্রবেশ করেছিলেন। তারপর থেকে, তিনি ২০১৬ সালের এভিএন বর্ষসেরা মহিলা পারফর্মার সহ অসংখ্য পুরস্কার জিতেছেন।
জীবনের প্রথমার্ধ
রিডের জন্ম ফ্লোরিডায়। তিনি ডমিনিকান, চেরোকি, চিকাসাও, ডাচ, জার্মান, আইরিশ, পুয়ের্তো রিকান এবং ওয়েলশ বংশোদ্ভূত। তিনি প্রায়শই ফ্লোরিডার আশেপাশে ঘুরে বেড়িয়ে বড় হয়েছেন এবং টাম্পা, ক্যারোল সিটি, মিয়ামি এবং ফোর্ট লুডারডেলে বসবাস করেছেন।
পেশাজীবন
রিড তার বয়স্ক চলচ্চিত্র জীবনের শুরু ১৯ বছর বয়সে করেছিলেন এবং প্রথমে মঞ্চের নাম পাইগে রিলে ব্যবহার করেছিলেন। ২০১৩ সালে, এলএ উইকলি  তাদের "১০ পর্ন তারকার যারা  জেনা জেমসনের পরে" হতে পারে তাদের তালিকায় অষ্টম স্থান অর্জন করেছিলেন।  ২০১৪, ২০১৫, এবং ২০১৬ সালে তাকে "দ্য ডার্টি ডজেন: পর্ন এর সর্বাধিক জনপ্রিয় তারকাদের" সিএনবিসির তালিকাতেও রাখা হয়েছিল। রিড এক্সবিজের পুরস্কারের ২০১৩ সালে সেরা নিউ স্টারলেট এবং ২০১৪ সালে বর্ষসেরা মহিলা পারফরমার পুরস্কার  জিতে টানা দুই বছে উভয় পুরস্কার জেতা প্রথম অভিনেতা হয়ে উঠেছেন। ২০১৪ সালে তিনি মনোনীত প্রত্যেকটি এক্সবিজ পুরস্কারও জিতেছিলেন। ২০১৪ সালে, রিড ম্যান্ডিঙ্গো মেসাকর ৬ এ তার প্রথম ইন্টাররেসিয়াল যৌন দৃশ্য করেছিলেন, যার জন্য তিনি একটি এভিএন পুরস্কার পেয়েছিলেন।
নন্দ দেবী প্লুটোনিয়াম মিশন
নন্দ দেবী প্লুতোনিয়াম মিশনটি মার্কিন যুক্তরাষ্ট্রের কেন্দ্রীয় গোয়েন্দা সংস্থা এবং ভারতীয় গোয়েন্দা ব্যুরো দারা চীনের জিনজিয়াং প্রদেশে পারমাণবিক বিকাশের উপর গুপ্তচর করার জন্য একটি যৌথ অভিযান ছিল। উত্তরাখণ্ডে গারওয়াল হিমালয়ের উত্তরাঞ্চলের নন্দ দেবীকে শীর্ষে একটি পারমাণবিক চালিত রিমোট সেন্সিং স্টেশন ইনস্টল করার জন্য উভয় সংস্থাগুলি হ'ল 1965 সালে হাত মিলেছিল।
প্লুতোনিয়াম চালিত রেডিওসোটোপ থার্মোইলেট্রিক জেনারেটরটি একটি শক্তিশালী তুষারঝড়ের কারণে পাহাড়ে হারিয়ে গেছে।
মিশন
দুই বছর আগে, শীর্ষ মার্কিন বিমান বাহিনীর কর্মকর্তা মাউন্ট এভারেস্টের শীর্ষস্থানে সফল অভিযান পরিচালনা করেন। তিনি সামিটে একটি রিমোট সেন্সিং স্টেশন ইনস্টল করার জন্য হার্ডি শেরপাস নিয়োগের জন্য পেন্টাগনের প্রস্তাব করেছিলেন। কিন্তু এই আইডিয়া মাউন্ট এভারেস্টেও চীনের সীমান্তে কিছুটা সমস্যার মধ্যে দৌড়ে গিয়েছিল। ভারতীয় কর্তৃপক্ষের সাথে পরামর্শের পর, পেন্টাগনটি ২5,645 ফুট (7,817 মিটার) উচ্চতায় ভারতীয় ভূখণ্ডে নন্দ দেবী শীর্ষ সম্মেলনে একটি দূরবর্তী সেন্সিং স্টেশন ইনস্টল করার সিদ্ধান্ত নিয়েছে। 1965 সালের অক্টোবরে ভারতীয় গোয়েন্দা ব্যুরোর সঙ্গে সিআইএ মিশন শুরু করে। সদস্যদের একটি 8-10 ফুট উচ্চ অ্যান্টেনা, দুটি ট্রান্সসিভার সেট এবং প্লুটোনিয়াম চালিত রেডিওসোটোপ থার্মোইলেট্রিক জেনারেটর এবং এর সাতটি প্লুটোনিয়াম ক্যাপসুল ইনস্টল করার জন্য দায়িত্ব দেওয়া হয়েছিল। যখন মিশন ক্যাম্প IV পৌঁছেছিল, একটি শক্তিশালী তুষারঝড়ের আঘাত করেছিল। দলের নেতা মনমোহন সিং কোহলি ফিরে আসার সিদ্ধান্ত নেন। মিশনটি একটি ফাট এর মধ্যে প্লুটোনিয়াম চালিত রেডিওসোটোপ থার্মোইলেট্রিক জেনারেটরকে লাগিয়ে বেসে ফিরে যায়।
পরিণাম
1966 সালের স্ট্রংয়ে, প্লুটোনিয়াম চালিত রেডিওসোটোপ থার্মোইলেট্রিক জেনারেটর এবং এর সাতটি প্লুটোনিয়াম ক্যাপসুল পুনরুদ্ধারের জন্য ক্যাম্প চতুর্থ একটি ফলো-আপ ভারতীয় অভিযান পাঠানো হয়েছিল। অভিযান প্লুটোনিয়াম জেনারেটর এবং তার ক্যাপসুলের কোন লক্ষণ খুঁজে পেতে ব্যর্থ হয়েছে। পরে, পারমাণবিক চালিত ডিভাইস পুনরুদ্ধারের জন্য পর্বতারোহণের একটি মার্কিন যুক্তরাষ্ট্র দলকে নিয়োগ দেওয়া হয়েছিল। দলের একজন সদস্য ডেব ডিংম্যান বলেন, নিউট্রন ডিটেক্টরদের সাথে নন্দ দেবী এলাকাটি স্ক্যান করেছে কিন্তু প্লুটোনিয়ামের কোন প্রমাণ পাওয়া যায়নি। দলটি উপসংহারে পৌঁছেছে যে প্লুটোনিয়াম চালিত রেডিওসোটোপ থার্মোইলেটরিক জেনারেটর এবং এর সাতটি প্লুটোনিয়াম ক্যাপসুল একটি ভূমিধসের দ্বারা উত্থাপিত হয়।